Yntki do wody – dyscyplina szportowo, kero ôbejmuje yntki s trampoliny (wysokość 1 m abo 3 m) a z wieże (wysokość 5 m, 7,5 m abo 10 m). Sōm wykōnowane z miejsca abo ze rozbiygu, we zoleżności ôd ustawiynio zawodnika we mōmyńcie wybicio a kerōnku ôbrotu. Zawodniki skokajōm tak indywidualniy, jak i dwōjkōma (kaj liczy sie tyż synchrōnizacyjo). Rozrōżnio sie 6 grup yntek wykōnywanych we trzech sztelōngach. Ô wyniku decyduje ôcyna poprowności yntki ôd syńdźōw a spōłczyńnik jejich trudności. Uod 1899 ôdbywajōm sie we tej kōnkuryncyji mistrzostwa Ojropy, ôd 1904 yntki do wody sōm dyscyplinōm ôlimpijskōm, ôd 1973 rozgrywane sōm mistrzostwa świata.